ബസുടമകളുടെ സമരം നാളെ കോട്ടയം: സ്വകാര്യ ബസ് വ്യവസായത്തെ സംരക്ഷിക്കാന് നടപടി സ്വീകരിക്കണമെന്നാവശ്യപ്പെട്ട് നാളെ പ്രൈവറ്റ് ബസ് ഓപ്പറേറ്റേഴ്സ് ഫെഡറേഷന് നാഗമ്ബടത്ത് ധര്ണ നടത്തും. 70 ലിറ്റര് ഡീസല് ഉപയോഗിക്കുന്ന ബസിനു പോലും 2000 രൂപയിലധികമാണ് പ്രതിദിന അധിക ചെലവ്. കൊവിഡ് വ്യാപനത്തെ തുടര്ന്ന് യാത്രക്കാരുടെ കുറവു മൂലം ബസുകളുടെ ടിക്കറ്റ് വരുമാനമാവട്ടെ കുത്തനെ കുറഞ്ഞു. 50 ത്തില് താഴെ ബസുകള് സര്വീസ് നടത്തിയിട്ടു പോലും ഓടുന്ന ബസുകളില് ആവശ്യത്തിനു യാത്രക്കാരില്ല. സര്ക്കാരാവട്ടെ നികുതി ഇളവുനല്കാന് തയ്യാറായിട്ടില്ലെന്നും അസോസിയേഷന് ജനറല് സെകട്ടറി കെ.എസ്. സുരേഷ് പറഞ്ഞു.